CELEX: 32022R0490
Language: da
Date: 2022-03-25 00:00:00
Title: Kommissionens gennemførelsesforordning (EU) 2022/490 af 25. marts 2022 om ændring af gennemførelsesforordning (EU) 2018/2019 for så vidt angår visse planter til plantning af Juglans regia L., Nerium oleander L. og Robinia pseudoacacia L med oprindelse i Tyrkiet og om ændring af gennemførelsesforordning (EU) 2020/1213 for så vidt angår de plantesundhedsmæssige foranstaltninger for indførsel til Unionen af disse planter til plantning

28.3.2022   
               
               
                  DA
               
               
                  Den Europæiske Unions Tidende
               
               
                  L 100/10
               
            
         KOMMISSIONENS GENNEMFØRELSESFORORDNING (EU) 2022/490
         af 25. marts 2022
         om ændring af gennemførelsesforordning (EU) 2018/2019 for så vidt angår visse planter til plantning af Juglans regia L., Nerium oleander L. og Robinia pseudoacacia L med oprindelse i Tyrkiet og om ændring af gennemførelsesforordning (EU) 2020/1213 for så vidt angår de plantesundhedsmæssige foranstaltninger for indførsel til Unionen af disse planter til plantning
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2016/2031 af 26. oktober 2016 om beskyttelsesforanstaltninger mod planteskadegørere og om ændring af Europa-Parlamentets og Rådets forordning (EU) nr. 228/2013, (EU) nr. 652/2014 og (EU) nr. 1143/2014 og om ophævelse af Rådets direktiv 69/464/EØF, 74/647/EØF, 93/85/EØF, 98/57/EF, 2000/29/EF, 2006/91/EF og 2007/33/EF (1), særlig artikel 42, stk. 4, tredje afsnit, og
         ud fra følgende betragtninger:
         
                     (1)
                  
                  
                     Ved Kommissionens gennemførelsesforordning (EU) 2018/2019 (2) oprettes der på grundlag af en foreløbig vurdering en liste over højrisikoplanter, -planteprodukter og andre -objekter.
                  
               
                     (2)
                  
                  
                     Ved Kommissionens gennemførelsesforordning (EU) 2018/2018 (3) er der fastsat særlige regler om den procedure, der skal følges for at udarbejde risikovurderingen af højrisikoplanter, -planteprodukter og andre -objekter, jf. artikel 42, stk. 4, i forordning (EU) 2016/2031.
                  
               
                     (3)
                  
                  
                     Efter en foreløbig vurdering blev 34 slægter og en art af planter til plantning med oprindelse i alle tredjelande opført i bilaget til gennemførelsesforordning (EU) 2018/2019 som højrisikoplanter, og blandt disse findes slægterne Juglans L., Nerium L og Robinia L.
                  
               
                     (4)
                  
                  
                     Hvis det på grundlag af en risikovurdering konkluderes, at en plante, et planteprodukt eller andet objekt med oprindelse i et tredjeland, en gruppe af tredjelande eller et specifikt område i det pågældende tredjeland udgør en uacceptabel risiko, men at risikoen kan reduceres til et acceptabelt niveau ved anvendelse af visse foranstaltninger, skal Kommissionen i overensstemmelse med forordning (EU) 2016/2031 fjerne planten, planteproduktet eller andet objekt fra listen i bilaget til gennemførelsesforordning (EU) 2018/2019 og tilføje den/det til den liste, der er omhandlet i artikel 41, stk. 2, i forordning (EU) 2016/2031.
                  
               
                     (5)
                  
                  
                     Nævnte liste er omhandlet i Kommissionens gennemførelsesforordning (EU) 2020/1213 (4).
                  
               
                     (6)
                  
                  
                     Den 9. august 2019 indgav Tyrkiet en anmodning til Kommissionen om eksport til Unionen af to år gamle podede planter til plantning af Juglans regia L., som er barrodsplanter, frie for blade og med en diameter på højst 2 cm nederst på stilken. Anmodningen var ledsaget af det respektive tekniske dossier.
                  
               
                     (7)
                  
                  
                     Den 19. maj 2021 vedtog Den Europæiske Fødevaresikkerhedsautoritet (»autoriteten«) en videnskabelig udtalelse om varerisikovurderingen af planter til plantning af Juglans regia L. fra Tyrkiet (5). Autoriteten identificerede Anoplophora chinensis, Euzophera semifuneralis, Garella musculana, Lasiodiplodia pseudotheobromae og Lopholeucaspis japonica som skadegørere, der er relevante for de pågældende planter til plantning, vurderede de risikobegrænsende foranstaltninger beskrevet i dossieret for disse skadegørere og anslog sandsynligheden for skadegørerfrihed.
                  
               
                     (8)
                  
                  
                     Den 27. november 2019 indgav Tyrkiet en anmodning til Kommissionen om eksport til Unionen af et-fire år gamle planter til plantning med vækstmedium af Nerium oleander L. Anmodningen var ledsaget af det respektive tekniske dossier.
                  
               
                     (9)
                  
                  
                     Den 25. marts 2021 vedtog autoriteten en videnskabelig udtalelse om varerisikovurderingen af planter til plantning af Nerium oleander L. fra Tyrkiet (6). Autoriteten identificerede Phenacoccus solenopsis som en skadegører, der er relevant for de pågældende planter til plantning, vurderede de risikobegrænsende foranstaltninger beskrevet i dossieret for denne skadegører og anslog sandsynligheden for skadegørerfrihed.
                  
               
                     (10)
                  
                  
                     Den 27. november 2019 indgav Tyrkiet en anmodning til Kommissionen om eksport til Unionen af tre-syv år gamle barrodsplanter til plantning og planter i vækstmedium af Robinia pseudoacacia L. Anmodningen var ledsaget af det respektive tekniske dossier.
                  
               
                     (11)
                  
                  
                     Den 25. marts 2021 vedtog autoriteten en videnskabelig udtalelse om varerisikovurderingen af planter til plantning af Robinia pseudoacacia L. fra Tyrkiet (7). Autoriteten identificerede Anoplophora chinensis, Lopholeucapsis japonica, and Pochazia shantungensis som skadegørere, der er relevante for de pågældende planter til plantning, vurderede de risikobegrænsende foranstaltninger beskrevet i dossieret for disse skadegørere og anslog sandsynligheden for skadegørerfrihed.
                  
               
                     (12)
                  
                  
                     På grundlag af disse udtalelser bør de nødvendige foranstaltninger til at imødegå risikoen ved nævnte skadegørere vedtages som plantesundhedsmæssige importkrav for at sikre, at den plantesundhedsmæssige risiko ved indførsel af planterne til Unionen reduceres til et acceptabelt niveau.
                  
               
                     (13)
                  
                  
                     Følgende planter bør derfor udgå af bilaget til gennemførelsesforordning (EU) 2018/2019: barrodsplanter til plantning af Juglans regia L. med oprindelse i Tyrkiet, som er op til to år gamle, er frie for blade og har en diameter på højst 2 cm nederst på stilken, planter til plantning af Nerium oleander L. med oprindelse i Tyrkiet, som er op til fire år gamle og planter til plantning af Robinia pseudoacacia L. med oprindelse i Tyrkiet, som er op til syv år gamle og har en diameter på højst 25 cm. Nævnte planter til plantning bør føjes til bilaget til gennemførelsesforordning (EU) 2020/1213 og, hvor det er relevant, bør de fornødne plantesundhedsmæssige importforanstaltninger samtidig fastsættes i bilaget.
                  
               
                     (14)
                  
                  
                     I betragtning af den usikkerhed, som autoriteten har påpeget i førnævnte dossierer, kan anvendelse alene af de foranstaltninger, som Tyrkiet har foreslået i dossiererne, ikke reducere risikoen ved indførsel af planterne til Unionen til et acceptabelt niveau. For at reducere plantesundhedsrisikoen til et sådant niveau, bør det være et krav, at nævnte planter har været dyrket på skadegørerfrie produktionsanlæg, foruden de foranstaltninger, som Tyrkiet allerede har foreslået i dossiererne.
                  
               
                     (15)
                  
                  
                     Anoplophora chinensis og Lopholeucaspis japonicaer opført som EU-karantæneskadegørere i bilag II til Kommissionens gennemførelsesforordning (EU) 2019/2072 (8). Euzophera semifuneralis, Garella musculana, Lasiodiplodia pseudotheobromae, Phenacoccus solenopsis og Pochazia shantungensiser endnu ikke opført på nævnte liste, men de opfylder måske betingelserne for at blive opført, når der er foretaget en komplet risikovurdering.
                  
               
                     (16)
                  
                  
                     I overensstemmelse med artikel 42, stk. 5, i forordning (EU) 2016/2031 vil der blive foretaget en risikovurdering inden for en rimelig tidsfrist. I betragtning af importefterspørgslen er midlertidige plantesundhedsforanstaltninger dog nødvendige og hensigtsmæssige hvad angår Euzophera semifuneralis, Garella musculana, Lasiodiplodia pseudotheobromae, Phenacoccus solenopsis og Pochazia shantungensis.
                  
               
                     (17)
                  
                  
                     For at opfylde de forpligtelser, der følger af Verdenshandelsorganisationens aftale om anvendelsen af sundheds- og plantesundhedsforanstaltninger (9), bør import af disse varer i Unionen begynde hurtigst muligt. Denne forordning bør derfor træde i kraft på tredjedagen efter offentliggørelsen i Den Europæiske Unions Tidende.
                  
               
                     (18)
                  
                  
                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE FORORDNING:
         
            Artikel 1
            Ændring af gennemførelsesforordning (EU) 2018/2019
            Bilaget til gennemførelsesforordning (EU) 2018/2019 ændres som angivet i bilag I til nærværende forordning.
         
         
            Artikel 2
            Ændring af gennemførelsesforordning (EU) 2020/1213
            Bilaget til gennemførelsesforordning (EU) 2020/1213 ændres som angivet i bilag II til nærværende forordning.
         
         
            Artikel 3
            Ikrafttræden
            Denne forordning træder i kraft på tredjedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 25. marts 2022.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 317 af 23.11.2016, s. 4.
         
            (2)  Kommissionens gennemførelsesforordning (EU) 2018/2019 af 18. december 2018 om oprettelse af en midlertidig liste over højrisikoplanter, -planteprodukter eller andre -objekter, jf. artikel 42 i forordning (EU) 2016/2031, og en liste over planter, for hvilke der ikke kræves plantesundhedscertifikater ved indførelse på Unionens område, jf. artikel 73 i nævnte forordning (EUT L 323 af 19.12.2018, s. 10).
         
            (3)  Kommissionens gennemførelsesforordning (EU) 2018/2018 af 18. december 2018 om særlige regler om den procedure, der skal følges for at udarbejde den risikovurdering af højrisikoplanter, -planteprodukter og andre -objekter, jf. artikel 42, stk. 1, i Europa-Parlamentets og Rådets forordning (EU) 2016/2031 (EUT L 323 af 19.12.2018, s. 7).
         
            (4)  Kommissionens gennemførelsesforordning (EU) 2020/1213 af 21. august 2020 om de plantesundhedsmæssige foranstaltninger for indførsel til Unionen af visse planter, planteprodukter og andre objekter, som er udgået fra bilaget til gennemførelsesforordning (EU) 2018/2019 (EUT L 275 af 24.8.2020, s. 5).
         
            (5)  EFSA PLH Panel (Ekspertpanelet for Plantesundhed under Den Europæiske Fødevaresikkerhedsautoritet), Scientific Opinion on the commodity risk assessment of Juglans regia plants from Turkey. EFSA Journal 2021;19(6):6665, 99 s. https://doi.org/10.2903/j.efsa.2021.6665.
         
            (6)  EFSA PLH Panel, Scientific Opinion on the commodity risk assessment of Nerium oleander plants from Turkey. EFSA Journal 2021;19(5):6569, 34 s. https://doi.org/10.2903/j.efsa.2021.6569.
         
            (7)  EFSA PLH Panel, Scientific Opinion on the commodity risk assessment of Robinia pseudoacacia plants from Turkey. EFSA Journal 2021;19(5):6568, 54 s. https://doi.org/10.2903/j.efsa.2021.6568.
         
            (8)  Kommissionens gennemførelsesforordning (EU) 2019/2072 af 28. november 2019 om ensartede betingelser for gennemførelsen af Europa-Parlamentets og Rådets forordning (EU) 2016/2031 for så vidt angår beskyttelsesforanstaltninger mod planteskadegørere og om ophævelse af Kommissionens forordning (EF) nr. 690/2008 og om ændring af Kommissionens gennemførelsesforordning (EU) 2018/2019. (EUT L 319 af 10.12.2019, s. 1).
         
            (9)  The World Trade Organisation Agreement on the Application of Sanitary and Phytosanitary Measures (vedtaget den 15. april 1994, trådte i kraft 1. januar 1995), 1867 UNTS 493 (SPS Agreement).
      
      
         
            BILAG I
            I bilaget til gennemførelsesforordning (EU) 2018/2019 i punkt 1, i tabellen, foretages følgende ændringer i anden kolonne »Beskrivelse«:
            
                        1)
                     
                     
                        Rækken vedrørende »Juglans L.« affattes således:
                        
                           »Juglans L., bortset fra op til to år gamle planter til plantning af Juglans regia L., som er barrodsplanter, frie for blade og med en diamater på højst 2 cm nederst på stilken og med oprindelse i Tyrkiet«.
                     
                  
                        2)
                     
                     
                        Rækken vedrørende »Nerium L.« affattes således:
                        »Nerium L., bortset fra op til fire år gamle planter til plantning af Nerium oleander L. med oprindelse i Tyrkiet«.
                     
                  
                        3)
                     
                     
                        Rækken vedrørende »Robinia L., bortset fra hvilende podede barrodsplanter til plantning med en diameter på højst 2,5 cm af Robinia pseudoacacia L. med oprindelse i Israel« affattes således:
                        »Robinia L., bortset fra hvilende podede barrodsplanter til plantning med en diameter på højst 2,5 cm af Robinia pseudoacacia L. med oprindelse i Israel og bortset fra op til syv år gamle planter til plantning af Robinia pseudoacacia med en diameter på højst 25 cm og med oprindelse i Tyrkiet«.
                     
                  
      
      
         
            BILAG II
            I bilaget til gennemførelsesforordning (EU) 2020/1213 foretages følgende ændringer:
            
                        1)
                     
                     
                        Følgende rækker indsættes efter rækken vedrørende »Jasminum polyanthum Franchet, stiklinger uden rod af planter til plantning«:
                        
                                    Planter, planteprodukter og andre objekter
                                 
                                 
                                    KN-kode
                                 
                                 
                                    Oprindelsestredjelande
                                 
                                 
                                    Foranstaltninger
                                 
                              
                                    »Juglans regia L., op til to år gamle barrodsplanter til plantning, som er frie for blade og med en diameter på højst 2 cm nederst på stilken.
                                 
                                 
                                    ex 0602 20 20 
                                 
                                 
                                    Tyrkiet
                                 
                                 
                                    
                                                a)
                                             
                                             
                                                Det er officielt konstateret, at:
                                                
                                                            i)
                                                         
                                                         
                                                            planterne er frie for Euzophera semifuneralis, Garella musculana og Lasiodiplodia pseudotheobromae
                                                            
                                                         
                                                      
                                                            ii)
                                                         
                                                         
                                                            produktionsanlægget er fundet frit for Euzophera semifuneralis, Garella musculana og Lasiodiplodia pseudotheobromae ved officielle inspektioner gennemført på passende tidspunkter siden starten af den afsluttede produktionscyklus
                                                         
                                                      
                                                            iii)
                                                         
                                                         
                                                            der er oprettet et system til at sikre, at redskaber til podning og beskæring er blevet desinficeret, så de er frie for Lasiodiplodia pseudotheobromae, før de indføres i produktionsanlæggene, og at podede eller beskårne planter har været håndteret på passende vis, så indtrængen af Lasiodiplodia pseudotheobromae ved overskæringsstederne forhindres, og
                                                         
                                                      
                                                            iv)
                                                         
                                                         
                                                            sendinger af planter umiddelbart forud for eksporten er blevet underkastet en officiel inspektion for forekomst af Euzophera semifuneralis og Garella musculana navnlig i planternes stilke og grene, og antallet af prøver med henblik på inspektion har gjort det muligt at påvise en angrebsgrad på mindst 1 % med et konfidensniveau på 99 %, og for en officiel inspektion for forekomst af Lasiodiplodia pseudotheobromae, herunder tilfældig udtagning af stikprøver og testning af planterne.
                                                         
                                                      
                                          
                                                b)
                                             
                                             
                                                Plantesundhedscertifikaterne for de pågældende planter indeholder under overskriften »Tillægserklæring«:
                                                
                                                            i)
                                                         
                                                         
                                                            følgende erklæring: »Denne sending opfylder betingelserne i gennemførelsesforordning (EU) 2020/1213«
                                                         
                                                      
                                                            ii)
                                                         
                                                         
                                                            nærmere angivelse af de registrerede produktionsanlæg.«
                                                         
                                                      
                                          
                              
                                    »Nerium oleander L., op til fire år gamle planter til plantning.
                                 
                                 
                                    ex 0602 90 45 
                                    ex 0602 90 46 
                                    ex 0602 90 47 
                                    ex 0602 90 70 
                                    ex 0602 90 91 
                                 
                                 
                                    Tyrkiet
                                 
                                 
                                    
                                                a)
                                             
                                             
                                                Det er officielt konstateret, at:
                                                
                                                            i)
                                                         
                                                         
                                                            planterne er frie for Phenacoccus solenopsis
                                                            
                                                         
                                                      
                                                            ii)
                                                         
                                                         
                                                            produktionsanlægget er fundet frit for Phenacoccus solenopsis ved officielle inspektioner gennemført på passende tidspunkter siden starten af planternes afsluttede produktionscyklus, og
                                                         
                                                      
                                                            iii)
                                                         
                                                         
                                                            sendinger af planter umiddelbart forud for eksporten er blevet underkastet en officiel inspektion for forekomst af Phenacoccus solenopsis, og antallet af prøver med henblik på inspektion har gjort det muligt at påvise en angrebsgrad på mindst 1 % med et konfidensniveau på 99 %.
                                                         
                                                      
                                          
                                                b)
                                             
                                             
                                                Plantesundhedscertifikaterne for de pågældende planter indeholder under overskriften »Tillægserklæring:«
                                                
                                                            i)
                                                         
                                                         
                                                            følgende erklæring: »Denne sending opfylder betingelserne i gennemførelsesforordning (EU) 2020/1213«
                                                         
                                                      
                                                            ii)
                                                         
                                                         
                                                            nærmere angivelse af de registrerede produktionsanlæg.«
                                                         
                                                      
                                          
                              
                  
                        2)
                     
                     
                        Følgende række tilføjes efter rækken vedrørende »Robinia pseudoacacia, hvilende podede barrodsplanter til plantning med en diameter på højst 2,5 cm«
                        
                                    Planter, planteprodukter og andre objekter
                                 
                                 
                                    KN-kode
                                 
                                 
                                    Oprindelsestredjelande
                                 
                                 
                                    Foranstaltninger
                                 
                              
                                    »Robinia pseudoacacia L., op til syv år gamle planter til plantning med en diameter på højst 25 cm.
                                 
                                 
                                    ex 0602 90 41 
                                    ex 0602 90 45 
                                    ex 0602 90 46 
                                    ex 0602 90 48 
                                 
                                 
                                    Tyrkiet
                                 
                                 
                                    
                                                a)
                                             
                                             
                                                Det er officielt konstateret, at:
                                                
                                                            i)
                                                         
                                                         
                                                            planterne er frie for Pochazia shantungensis
                                                            
                                                         
                                                      
                                                            ii)
                                                         
                                                         
                                                            produktionsanlægget er fundet frit for Pochazia shantungensis ved officielle inspektioner gennemført på passende tidspunkter siden starten af planternes afsluttede produktionscyklus, og
                                                         
                                                      
                                                            iii)
                                                         
                                                         
                                                            sendinger af planter umiddelbart forud for eksporten er blevet underkastet en officiel inspektion for forekomst af Pochazia shantungensis, og antallet af prøver med henblik på inspektion har gjort det muligt at påvise en angrebsgrad på mindst 1 % med et konfidensniveau på 99 %.
                                                         
                                                      
                                          
                                                b)
                                             
                                             
                                                Plantesundhedscertifikaterne for de pågældende planter indeholder under overskriften »Tillægserklæring:«
                                                
                                                            i)
                                                         
                                                         
                                                            følgende erklæring: »Denne sending opfylder betingelserne i gennemførelsesforordning (EU) 2020/1213«
                                                         
                                                      
                                                            ii)
                                                         
                                                         
                                                            nærmere angivelse af de registrerede produktionsanlæg.«